ላዕለዋይ ኣመራርሓ ህወሓት ዝነበረን መስራቲ ሰልፊ ዓረን ተጋዳላይ ገብሩ ኣስራት፡ "ሉኣላውነትን ዲሞክራስን ኣብ ኢትዮጵያ" ኣብ ዝብል መጽሓፉ ጉዳይ ትእምት ኣስፊሩ'ዩ። ንሱ፡ "ምትካል እግሪ" ዝብል ልኡኽ እተን ትካላት፡ "ብውሑዳት ላዕለዎት ኣመራርሓ ህወሓት ተመዝቢሩ'ዩ" ብምባል፡ ሃብቲ ወይ'ውን ትርፊ ትእምት፡ ንህዝቢ ትግራይ ጥራሕ'ዩ ዝምልከት ኢሉ። ከም ኣበሃህላ ኣቶ ገብሩ ኣስራት ፡ እቶት እተን ትካላት ንነብሲ ወከፍ ትግራዋይ'ዩ ዝብጽሖ። ኣብዘን ትካላት ፍትሕን ዲሞክራስን ክሰፍን ኣለዎ ኢሎም ዝጉስጉሰ መናእሰይ ትግራይ'ውን ብዚ ሓሳብ ይሰማምዑ። እቲ ዕላማ፡ ትእምት ንዝሓለፉ ዓመታት ውልቀ በዓል ሃብቲ ክኣትዎም ኣብ ዘይኽእሉ ጣልቃ እናኣተወት ቑጠባዊ ስግግር ክተምጽእ'ኳ እንተነበረ ፡ ብተግባር ግን ዋንነታ ናይቲ ውድብ ኮይና ብምምጻእ፡ እቲ ውድብ ሕጋዊ ዘይኮነ ሃብቲ ክውንን ገይራ'ያ ክብል መንእሰይ ሃያሉ ይነቕፋ። ጉዳይ ምልማዕን ምርግጋጽ ዋንነት ህዝብን ናብ ጎስጓስ ከም ዘእተዎ ዝገልጽ ሃያሉ፡ ክትሰርሖም ዝግብኡ ስራሕቲ ልምዓት ኣይሰርሐትን'ዩ ዝብል። "እቲ በዓል ሃብቲ ክኣትዎ ኣብ ዘይኽእል ኣትያ ልምዓት ክተምጽእ እናተገብኣ ምስቲ በዓል ሃብቲ ሓቢራ ክትሰርሕ'ያ ጸኒሓ። ካልእ ናይ ጭቆናን ጸረ ፍትሕን መሳርሒ'ውን ትኸውን ነይራ። ውድብ ካብ ትእምት ገንዘብ እናወሰደት ነቲ ህዝቢ ትጭቁነሉ ነይራ"። ኣብ ትግራይ ተኸሺኑ ኣብ ሸገር ዝፅባሕ ሽሮ ውፅኢታዊ ቤት ትምህርቲ ኒኮላስ ኣብ ትግራይ ብኻልእ መዳይ፡ ብፍላይ ኣብ ክልል ትግራይ ትካላት ትእምት ፡ ናጻ ዕዳጋን ፍትሓዊ ውድድርን ዓጊተን ጸኒሐን'የን ክብል ይኸሰን። "ብዙሓት ኣብ ሲሚንቶ፣ መድሓኒትን ካልእን ክወፍሩ ዝደልዩ ሰብ ሃብቲ ፡ ትእምት ኣላ ብዝብል ክመጽኡ ዕድል ኣይረኽቡን ነይሮም። እቲ ህዝቢ'ውን ናይ ዕዳጋ ኣማራጺ ከይረክብ ትገብር ነይራ፡ ኣብነት ስሚንቶ ናይ መሰቦ ጥራሕ ግን ድማ ብኽባር ነቲ ህዝቢ ይቐርበሉ ነይሩ። ስለዚ እተን ትካላት ዕላምአን ኣይወቕዓን፡ ፖለቲካዊ መሳርሒ እቲ ውድብ'የን ኾይነን" ኢሉ። ብኣንጻሩ፡ ትእምት፡ ብኣንጻራውነት ገዚፍ ዝኾነ ሓይሊ ሰብን ቴክኖሎጅን ምፍጣራ'ዩ ዝበለ ኣቶ ዓብለሎም መለስ ድማ፡ እተን ትካላት ነቲ ህዝቢ ከሰጋግር ዝኽእል ትሕተ ቕርሲ ኣንጺፈን ብምህላወን ክንኾርዐለን ይግባእ ይብል። "ብዝተወሰነ መልክዑ ዕድል ስራሕ ፈጢረን፡ ምንጪ እቶት ኾይነን ብጽሒተን እናተጻወታ መጺአን'የን። ኣብ ዙርያ ዋንነት ግን ሕቶ ነይሩና። ሕዚ፡ ድማ፡ ትልመን፣ ኣፈጻጽመአን ኣመራርሐአን ክርአ ዘኽእለሉ ሃዋህው ተፈጢሩ ኣሎ፤ ብድሕሪ ሕዚ ኢና ኩሉ ነገር ክንርኢ እንኽእል ኢለ ዝሓስብ"። መግለጺ ስእሊ, ኣባላት ባይቶ ትግራይ ባይቶ ትግራይ፡ ትካላት ትእምት ዝቆጻጸር ዓቕሚ ኣለዎ'ዶ?
